Hedegaard (dj)

HEDEGAARD (født Rasmus Hedegård Sørensen, 25. juli 1988 i Randers), er en dansk DJ og musikproducer. Hans remix af Snoop Dogg og Dr. Dre's sang "The Next Episode" gjorde HEDEGAARD til et velkendt navn i det meste af Europa. Remixet er set mere end 100 millioner gange på YouTube.

HEDEGAARD startede sin karriere med at remixe tracks til natklubber og uploade dem til YouTube. Et af hans første remix af Selvmord - OK er et resultat af, at han på dette tidspunkt delte studie med L.O.C og Suspekt. Remixet opnåede bred popularitet og blev spillet på danske radiostationer og natklubber.

Senere remix som "The Next Episode", "Thrift Shop", "Move Bitch", "In Da Club" og "P.I.M.P" dannede grundlag for en unik lyd, som blev identitetsskabende for HEDEGAARD som DJ. Denne lyd går igen i nyere danske remix som "Kesi - Søvnløs (HEDEGAARD Remix)", der kom på den danske top 50. Ligeledes kom "Jimilian feat. Ceci Luca - Slem Igen (HEDEGAARD Remix)" på top 50, og lå længere tid nummer 1 på Dancechart, og gik siden guld.

I flere år har HEDEGAARD remixet store navne i danmark, herunder L.O.C, Selvmord, Kato, Lukas Graham, Christopher, Medina, Kesi og Suspekt. Af nyere remix er blandt andre "Astrid S - Breathe (HEDEGAARD Remix)", "Seniabo Say - Hard Time (HEDEGAARD Remix)" og "Twerk It Like Miley (HEDEGAARD Remix)". Originaludgaven af sidstnævnte sang, som også er produceret af HEDEGAARD, har streamet 56 millioner og er afspillet 158 millioner gange på YouTube. Den gik desuden nummer 1 i en række asiatiske lande.

I 2012 begyndte HEDEGAARD for alvor at udgive singler i eget navn, og han hittede i sommeren 2013 med "Kysset Med Medina", hvor rapperen Oliver Kesi medvirker. Sangen fik certificeret guld.

I 2014 blev singlen "Happy Home", hvor Lukas Graham Forchhammer medvirker, ugens uundgåelige på P3. Den kom desuden i A-rotation på flere danske radioer, her i blandt The Voice og Radio ANR. På salg og streaming formåede den at ligge nummer 1 på både iTunes og Spotify i flere uger i Danmark  og har over 38 millioner streams på Spotify (juli 2017).

Lukas og HEDEGAARD optrådte til årets danske P3 Guld i DR's koncertsal med sangen . De tog også til Oslo og optrådte foran 100.000 mennesker live VG-lista den 20/06/2014.

Fredag den 5. september 2014 optrådte de med "Happy Home" i det norske talkshow "Senkveld med Thomas og Harald", hvilket medførte en #1 placering på den norske iTunes og 3x platin på streaming i Norge . Den er desuden gået platin i Sverige.

I 2017 udgav HEDEGAARD singlen "That's Me", som er streamet mere end 20 millioner gange på Spotify. Singlen følger op på de tidligere udgivelser "Keep Dreaming" med Stine Bramsen  og "Going Home" med Patrick Dorgan og Nabiha .

"That's Me" blev udgivet i samarbejde med australske sanger og sangskriver Hayley Warner . Efter udgivelsen mødtes de i LA i foråret og skrev singlen "Go Back", som blev udgivet i sommeren 2017 .

HEDEGAARD Som Producer 
Ved siden af sin egen DJ-karriere er HEDEGAARD meget aktiv som producer for andre artister. Han har blandt andet været med til at producere:
 Medina - Elsk Mig 
 Christopher - Free Fall    
 Jimilian - Giv Mig Noget  
 LIAMOO – Playing With Fire 
 Brandon Beal - Drop That Booty Down Low (feat. Christopher & HEDEGAARD)   
 Brandon Beal - Golden ft. Lukas Graham 
 Carpark North - This Is Goodbye 
 Brandon Beal - Side Bitch Issues  
 Brandon Beal - Twerk It Like Miley ft. Christopher 
 Nik & Jay - Stop! Dans!     
 Lukas Graham - Better Than Yourself  
 Benjamin Hav - Det er dejligt nu
 Benjamin Hav - Der var lys
 Benjamin Hav - Dit hjerte er rent
 Benjamin Hav - Fedterøv

Holdet bag HEDEGAARD 
HEDEGAARD har kontrakt med Copenhagen Records , som i 2015 indledte samarbejdet ved udgivelsen af "Happy Home".

HEDEGAARDs management er TWTTW (Then We Take The World) bestående af Lasse Siegismund og Kasper Færk, der begge også agerer management for Brandon Beal, Patrick Dorgan, Hennedub og Lukas Graham .

Diskografi

Singler

Priser og nomineringer 
HEDEGAARD vandt prisen som "Årets Danske Producer" for hittet "Happy Home" under Danish Music Awards 2014  . Til Carl Prisen 2015 vandt sangen prisen for "Årets Mest Spillede Sang"   og "Twerk It Like Miley" hev hele 3 priser hjem til Danish DeeJay Awards 2015 .

I 2016 modtog HEDEGAARD prisen som årets producer til Club Awards , samt publikumsprisen ved Danish DeeJay Awards .

Han har senest vundet prisen for "Årets Danske Remix" ved Danish DeeJay Awards 2017 for remixet af "Slem Igen" .

Kilder og eksterne henvisninger 
 Rasmus Hedegaards hjemmeside

Dj's fra Danmark
Musikproducere fra Danmark